पाएं अपने शहर की ताज़ा ख़बरें और फ्री ई-पेपरडाउनलोड करें
भरतपुर शहर के कोतवाली थाना इलाके में मंगलवार शाम एक फाइनेंस कंपनी की निर्माणाधीन इमारत में काम कर रहे मजदूर की अचानक करंट लगने से मौत हो गई। करंट लगने के बाद मजदूर को जिला आरबीएम अस्पताल इलाज के लिए ले जाया गया जहां उसे मृत घोषित कर दिया। पुलिस ने मजदूर के शव का पोस्टमार्टम करवाकर शव परिजनों को सौंप दिया है।
पुलिस ने बताया कि शहर के सर्कुलर रोड़ पर एक फाइनेंस कंपनी की इमारत का काम चल रहा था। जहाँ कुछ मजदूर इमारत बनाने में लगे हुए थे। बिल्डिंग में काम करते समय शहर के बड़ा मोहल्ले निवासी लाखन के हाथ से अचानक सब्बल फिसल गया जिसने उसे अपने पैर से रोकने की कोशिश की लेकिन वह सब्बल बिजली के तार से छू गया। और लाखन करंट से बुरी तरह झुलस गया। जिसे उसके साथ काम कर रहे मजदूर उसे लेकर जिला आरबीएम अस्पताल पहुंचे, लेकिन डॉक्टर्स ने लाखन को मृत घोषित कर दिया।
कोतवाली थाना पुलिस जिला आरबीएम अस्पताल पहुंची और मृतक मजदूर के शव का पोस्टमार्टम करवाकर शव परिजनों को सौंपा दिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn